迭个辰光，国家个政治权力名义浪是让卡洛斯二世个妈妈，奥地利公主马里亚纳担当西班牙个摄政个。弗过，马里亚纳本身年岁并弗大，更嘸啥执政经验。费利佩四世个死脱让伊心生空虚，对国家个事体搭迭个辰光个外部压侪嘸办法一个人应对，个能，就逐渐拿治国方略转移到自家信任个忏悔神父爱娃倷多个手里向。爱娃倷多本身是出身奥地利西面蒂罗尔个地方贵族。因为马里亚纳个虔诚，事事全听伊个指挥，爱娃倷多个权势也就弗断膨胀。伊对太后个控制慢慢深入，成为太后唯一彻底信任个内廷人物。伊个权势，让交关政治搭宗教人物嫉妒痛恨。迭个耶稣会个成员弗仅立在1666年成了枢密院个大佬管，之后又搞到宗教裁判所主审个职位。个当中，发生交关对费利佩四世老臣个挤兑搭清洗，让西班牙个宫廷一片乌黑。